PATVIRTINTA

Prienų r. savivaldybės administracijos

Švietimo skyriaus vedėjo

2018 m. lapkričio 6 d.

įsakymu Nr. STĮ-114

**LIETUVOS JAUNŲJŲ MATEMATIKŲ KONKURSO „ŽIBURYS“**

**NUOSTATAI**

## I SKYRIUS

**BENDROSIOS NUOSTATOS**

1. Lietuvos jaunųjų matematikų konkurso „Žiburys“ (toliau – konkurso) nuostatai reglamentuoja konkurso tikslus, dalyvius, laiką ir vietą, reikalavimus darbams, darbų pateikimą konkursui, vertinimą ir nugalėtojų apdovanojimą.

2. Konkursą organizuoja Prienų „Žiburio“ gimnazija kartu su partneriais:

2.1. bendradarbiaujantis partneris: Vilniaus Universiteto Kauno humanitarinio fakulteto Informatikos katedra;

2.2. instituciniai partneriai: Prienų rajono savivaldybės administracijos švietimo skyrius, Prienų švietimo pagalbos tarnyba;

2.3. informaciniai partneriai: laikraščiai „Gyvenimas“, „Naujasis Gėlupis“, internetinis laikraštis „Krašto Vitrina“, UAB „Eteris“.

**II SKYRIUS**

## KONKURSO TIKSLAI

3. Ugdyti mokinių aukštesniuosius mąstymo gebėjimus, sveiką konkurenciją, bendravimą ir bendradarbiavimą.

4. Skatinti mokinius domėtis matematika bei motyvuoti juos rinktis tiksliųjų mokslų specialybes.

5. Puoselėti Lietuvos jaunųjų matematikų konkurso „Žiburys“ ilgametes tradicijas.

**III SKYRIUS**

## KONKURSO UŽDAVINIAI

6. Tobulinti savarankiško mąstymo, sprendžiant sudėtingus uždavinius, įgūdžius.

7. Padėti mokiniams įgyti dalyvavimo olimpiadose ir konkursuose patirties.

8. Surasti ir ugdyti talentingus matematikai mokinius ir skatinti mokytojų iniciatyvą.

9. Aktyvinti rajono ir šalies matematikos mokytojų bendravimą ir bendradarbiavimą, dalintis gerąja darbo praktika.

### IV SKYRIUS

### KONKURSO DATA, LAIKAS, VIETA

10. Konkursas įvyks 2018 m. **lapkričio 29 d**. (ketvirtadienį) Prienų „Žiburio“ gimnazijoje, J.Basanavičiaus g. 1, Prienai.

### V SKYRIUS

### KONKURSO DALYVIAI IR REGISTRACIJA

11. Konkurse dalyvauja Lietuvos bendrojo ugdymo mokyklų 9–12 (gimnazijų I–IV) klasių mokiniai bei Prienų rajono mokyklų 8–12 (gimnazijų I–IV) klasių mokiniai.

12. Iš vienos šalies mokyklos dalyvauja ne daugiau kaip 4 mokiniai (iš kiekvienos klasių grupės ne daugiau kaip 1 mokinys).

13. Iš vienos Prienų rajono mokyklos dalyvauja ne daugiau kaip keturi 9–12 klasių mokiniai (iš kiekvienos klasių grupės ne daugiau kaip 1 mokinys) bei ne daugiau kaip keturi 8-ųjų klasių mokiniai priklausomai nuo mokinių skaičiaus mokykloje: nuo 20-ties mokinių –1, nuo 21 iki 40–2, nuo 41 iki 60 – 3, nuo 61 ir daugiau – 4 mokiniai.

14. Mokinius lydi mokyklos/gimnazijos matematikos mokytojas.

15. Prienų „Žiburio“ gimnazijai atstovauja ne daugiau kaip 16 mokinių.

16. Dalyvių registracija vyksta iki lapkričio 22 d. [čia.](https://docs.google.com/forms/d/e/1FAIpQLSe_KP-2ASQyiX5mgOPa00tVzAdkT_4rt4PA3TizigOUMCcBAg/viewform)

### VI SKYRIUS

**KONKURSO UŽDUOTYS**

17. Už konkurso užduočių parengimą atsakingi konkurso organizatoriai.

18. Pateikiamos 8 užduotys, iš kurių 3 – testinės.

19. Mokiniai užduotis atlieka individualiai.

20. Užduočių atlikimo laikas 2,5 val.

### VII SKYRIUS

### KONKURSO KOMISIJOS

### 21. Konkurso priežiūros komisijos sudaromos iš Prienų „Žiburio“ gimnazijos mokytojų.

### 22. Keturios konkurso vertinimo komisijos: I (9) klasei; II (10) klasei; III (11) klasei; IV (12) klasei sudaromos iš visų mokinius į konkursą atlydėjusių matematikos mokytojų.

### 23. Kiekvienos vertinimo komisijos pirmininkas yra tos klasės užduočių rengėjas.

### VIII SKYRIUS

### KONKURSO DARBŲ VERTINIMAS IR SAUGOJIMAS

### 24. Darbai tikrinami ir vertinami konkurso dieną.

### 25. Darbai lieka organizatoriaus nuosavybe ir yra saugomi 2 mėnesius.

### 26. Uždavinių sąlygos lieka dalyviams.

### IX SKYRIUS

### KONKURSO DALYVIŲ APDOVANOJIMAS

27. Mokiniai, užėmę tris pirmąsias prizines vietas kiekvienoje klasių grupėje, apdovanojami Vilniaus Universiteto Kauno humanitarinio fakulteto diplomais.

28. Mokytojai, parengę mokinius, užėmusius prizines vietas, apdovanojami Prienų rajono savivaldybės administracijos Švietimo skyriaus padėkos raštais.

29. Mokytojai – vertinimo komisijų nariai – apdovanojami Prienų „Žiburio“ gimnazijos padėkos raštais.

### X SKYRIUS

**PAPILDOMA INFORMACIJA**

30. Papildoma informacija teikiama tel 8 682 12278 (Aldona Ūsienė) arba el. paštu aldonausiene@gmail.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_